**Aftale om omkostningsberegning**

**og betalingsmodeller**

**på social- og kommunikationsområdet**

**(Takstaftale)**

**mellem**

**kommunerne i Region Sjælland**

**og Region Sjælland 2015**

**Gældende for takstberegningen i budget 2016**

Indholdsfortegnelse

[1. Indledning 3](#_Toc419446607)

[2. Overordnede principper 4](#_Toc419446608)

[3. Lovgrundlag 5](#_Toc419446609)

[4. Betalingsmodeller. 7](#_Toc419446610)

[5. Takstbetaling 7](#_Toc419446611)

[A. Generelt om takstberegning 7](#_Toc419446612)

[B. Overordnede krav til beregningen 7](#_Toc419446613)

[C. Takstberegningens elementer 8](#_Toc419446614)

[Udgifter og indtægter, der er direkte henførbare til det enkelte tilbud: 8](#_Toc419446615)

[Direkte henførbare omkostninger 8](#_Toc419446616)

[Indirekte udgifter 9](#_Toc419446617)

[D. Finansiering af "tomgangsudgifter" i forbindelse med opbygning eller nedlukning af tilbud. 10](#_Toc419446618)

[E . Finansiering af generelle udviklingsomkostninger 11](#_Toc419446619)

[F. Puljer 11](#_Toc419446620)

[G. Udgifter vedr. styringsaftaleudarbejdelse 11](#_Toc419446621)

[H. Afskrivninger på aktiver 11](#_Toc419446622)

[I. Forrentning af aktiver 12](#_Toc419446623)

[J. Tjenestemandspensioner 12](#_Toc419446624)

[K. Belægningsprocent 13](#_Toc419446625)

[6. Tillægsydelser 13](#_Toc419446626)

[7. Abonnementsbetaling 13](#_Toc419446627)

[8. Objektiv finansiering 13](#_Toc419446628)

[9. Regulering for over-eller underskud. 16](#_Toc419446629)

[10. Betalingsforhold 16](#_Toc419446630)

[11. Standardkontrakter 17](#_Toc419446631)

[12. National Koordinationsstruktu og centrale udmeldinger 18](#_Toc419446632)

[13. Taskforce ift. lukningstruede tilbud: 18](#_Toc419446633)

# 1. Indledning

**Baggrund**

Kommunerne har den 1. januar 2007 overtaget myndighedsansvaret og finansieringen på social-og

specialundervisningsområdet. Kommunerne har ansvaret for, at der er det nødvendige antal tilbud

til stede enten i form af kommunens egne tilbud eller ved køb af pladser i private tilbud, regionale

tilbud eller tilbud i andre kommuner.

**Forsyningspligt**

Regionerne har forsyningspligt overfor kommunerne på en række områder. Regionsrådets forpligtelse

fastlægges i en årlig Rammeaftale jf. § 6 i Serviceloven:” *Kommunalbestyrelserne i regionen og regionsrådet indgår årligt en rammeaftale om faglig udvikling, styring og koordinering af de kommunale og regionale tilbud efter denne lov, som er beliggende i regionen. Rammeaftalen drøftes og suppleres efter behov”*.

Tilbud med regional leverandørpligt, som er overtaget af beliggenhedskommunen, indgår i styringsaftalen.

**Finansiering**

De regionale omkostninger på social- og kommunikationsområdet finansieres fuldt ud af kommunerne,

bortset fra visse særlige administrative opgaver og specialrådgivningsydelser, som regionen

og VISO har indgået kontrakt om.

**Takster**

Styringsaftalen skal indeholde specificerede takster for kommunernes køb af pladser og individuelle

ydelser i tilknytning hertil samt takster for specialrådgivningsydelser.

**Beregning og betaling**

Denne aftale fastsætter principper for omkostningsberegninger og betalingsmodeller på social-og

kommunikationsområdet, som er omfattet af styringsaftalen. Der er enighed om, at alle udbydere

på aftaleområdet anvender det samme regelsæt for omkostningsberegninger og betalingsmodeller.

**Tilbud uden for styringsaftalen**

Ud over de tilbud, der er omfattet af regional leverandørpligt kan kommunalbestyrelsen indgå en

driftsaftale med regionsrådet, om at regionen driver døgninstitutioner for børn og unge, som på

grund af sociale eller adfærdsmæssige problemer har behov for at blive anbragt uden for eget hjem,

eller andre tilbud, der ligger i naturlig tilknytning til regionens opgaver. Sådanne aftaler er ikke omfattet

af lovkravet om at indgå i styringsaftalen.

Tilsvarende driver kommunalbestyrelserne døgninstitutioner for børn og unge, som på grund af

sociale eller adfærdsmæssige problemer har behov for at blive anbragt uden for eget hjem samt tilbud

om specialundervisning, hvor der sælges pladser til andre kommuner.

**Takstudvikling**

KKR Sjælland besluttede 21/4-2015 at anbefale kommuner og region, at der i 2016 er en udvikling i taksterne på maksimalt pris- og lønudviklingen.

Økonomigruppen afrapporterer årligt takstudviklingen både vedrørende budgettakster og

regnskabstakster.

Det henstilles til de enkelte driftsherrer, at underskud søges minimeret løbende med henblik på en

begrænsning af overførslen af underskud fra år til år.

# 2. Overordnede principper

Som udgangspunkt er takstaftalen udarbejdet ud fra følgende principper:

**Mindst mulig administration**

Der lægges vægt på, at systemet skal være gennemsigtigt og let at administrere for kommuner, institutioner og region. Det indebærer bl.a., at de enkelte takster så vidt muligt omfatter et så bredt felt af ydelser, at hyppige forhandlinger om enkeltydelser undgås.

**Færrest mulige takster**

Der lægges vægt på, at den enkelte bruger af tilbud, som er omfattet af styreaftalen, ofte har et

meget svingende funktionsniveau og deraf følgende behov for bistand, pleje eller omsorg. Det er

derfor vigtigt, at takststrukturen udformes på en sådan måde, at det giver det enkelte tilbud mulighed

for en fleksibel ressourceudnyttelse. Der fastsættes en takst for de enkelte målgrupper. Det betyder,

at der i samme tilbud, som omfatter flere målgrupper, fastsættes flere takster.

**Færrest mulige tillægsydelser**

Der lægges vægt på, at taksten dækker de ydelser, som tilbuddets målgruppe har behov for pædagogisk,

behandlingsmæssigt m.v. Behov for tillægsydelser vil derfor ikke forekomme ofte. Der tages

stilling til omfanget af tillægsydelsen ved visitationen.

**Anbefalinger fra KKR Sjælland**

KKR Sjælland besluttede 21/4-2015:

*•* at anbefale kommuner og region, at der i 2016 er en udvikling i taksterne på maksimalt pris- og lønudviklingen og med fokus på effektivitet, og

*•* tiltrådte forslag til analyse og tidsplan som oplæg til en flerårig aftale i forbindelse med rammeaftale 2017, og

*•* opfordrede kommuner og region til at levere data til brug for analyser og fremtidig styring af områderne.

KKR Sjælland tiltrådte 20/3-2012 følgende 3 punkter som en anbefaling til kommunerne:

* En beslutning om en fortsat overvågning af takst- og udgiftsudviklingen via de halvårlige tilbagevendende analyser
* En anbefaling til de enkelte kommuner om at tilstræbe en så høj belægningsprocent som muligt
* En anbefaling til den enkelte kommune, om at minimere overførslen af underskud fra år til år

# 3. Lovgrundlag

Denne aftale om omkostningsberegninger og betalingsmodeller omfatter følgende love og tilbud:

**A. Lov om social service:**

• Beskyttet beskæftigelse og aktivitets-og samværstilbud, §§103-104.

• Midlertidige botilbud, § 107, stk. 2.

• Længerevarende botilbud, § 108.

• Kvindekrisecentre, forsorgshjem mv., §§ 109-110.

• Særlige dag- og klub-tilbud, §§ 32 og 36,

• Døgninstitutioner og for børn og unge med nedsat fysisk og psykisk funktionsevne og sikrede

døgninstitutioner til børn og unge, § 67 stk. 2 og 3.

• Behandling af stofmisbrugere, § 101.

• Ydelser fra hjælpemiddelcentraler, § 5, stk. 2.

• Specialrådgivningsydelser, der udgår fra den indholdsmæssige opgavevaretagelse i regionale

tilbud, §§10-12 og § 112.

• Tilbud omfattet af § 5, stk. 3 (serviceydelser til personer med længerevarende ophold i boliger

til personer med betydelig og varig fysisk og psykisk funktionsevne efter lov om almene

boliger mv.)

**B. Sundhedsloven:**

• Behandling for alkoholmisbrug, § 141.

• Lægelig behandling for stofmisbrug, § 142.

**C. Folkeskoleloven:**

• Specialundervisning og specialpædagogisk bistand efter § 20 stk. 3 (lands-og landsdelsdækkende

tilbud).

• Kommunal specialundervisning efter § 20 stk. 2.

**D. Lov om specialundervisning for voksne:**

• Specialundervisning for voksne § 1, stk. 2 (lands-og landsdelsdækkende tilbud).

• Specialundervisning for voksne § 1, stk. 3 (regionale tilbud til personer med tale-, høre-eller

synsvanskeligheder).

Efter serviceloven er udgangspunktet for den kommunale finansiering takstbetaling for den enkelte

plads. Ud over taksten skal der kunne differentieres i forhold til specielle behov. Taksterne beregnes

på basis af omkostningsprincippet.

KL og Amtsrådsforeningen har i oktober 2005 udsendt en fælles vejledning om omkostningsberegning

og betalingsmodeller på social- og kommunikationsområdet.

Der er enighed mellem kommunerne i Region Sjælland og Region Sjælland om, at denne vejledning

lægges til grund for nærværende aftale.

**Revisorerklæring**

Indenrigs- og Socialministeriet har i bekendtgørelse nr. 1305 af 15. december 2009 fastsat regler

for opgørelse af taksterne.

Dette indebærer blandt andet at betalingskommunen indhenter en revisionspåtegnet takstberegning udarbejdet af kommunen eller regionen, der har driftsansvaret for det benyttede tilbud efter §§ 109 og 110 i lov om social service.

Der opfordres til, at revisorerklæringen gøres tilgængelig på tilbudsportalen under det enkelte tilbud.

# 4. Betalingsmodeller.

Betalingsmodeller angiver de konkrete måder, hvor der afregnes for konkrete ydelser på et tilbud.

Den overvejende måde for afregning sker via takstbetaling.

Der opereres med følgende betalingsmodeller:

• Traditionel takstbetaling.

• Afregning for tillægsydelser

• Abonnements-eller kontrakt betaling.

• Objektiv finansiering

Det er en forudsætning for betalinger mellem to myndigheder, at der indgås en skriftlig betalingsaftale,

som indeholder en stillingstagen til basistakster og tillægsydelser.

# 5. Takstbetaling

## A. Generelt om takstberegning

Den traditionelle takstbetaling udgør en takst for et tilbud opgjort enten som en døgntakst eller

dagstakst.

Sammenlignelige tilbud skal kunne sammenlignes på priserne. Administrationen af takstsystemet

skal være enkel men samtidig give mulighed for den nødvendige differentiering. Takstsystemet skal

være gennemsigtigt.

Taksten beregnes som: Takstberegningsgrundlaget/den forudsatte belægningsprocent for til-

buddet/365 (366 dage ved skudår).

For at sikre ensartede og gennemsigtige konkurrencevilkår gælder de samme regler for omkostningsberegninger for alle udbydere inden for aftalens område.

I bilag 1 findes en model for takstberegning

I bilag 2 findes en model for takstberegning af § 85

## B. Overordnede krav til beregningen

Efter omkostningsprincippet indregnes tilbuddets driftsudgifter, udgifter til udvikling af tilbuddene

samt tilsyn, henførbare administrative udgifter, afskrivning og forrentning på anlægsaktiver (bygninger

og tekniske anlæg) samt opsparing til fremtidige pensionsforpligtelser til tjenestemænd. Endelige

indgår hensættelse til feriepengeforpligtelsen i opgørelsen over de samlede udgifter.

Socialministeriet har udsendt en vejledning af 3. marts 2006 om styreaftaler mv. på det sociale

område og almene ældreboliger, som kan anvendes i specifikationen af takstberegningsgrundlaget.

## C. Takstberegningens elementer

### Udgifter og indtægter, der er direkte henførbare til det enkelte tilbud:

Direkte henførbare udgifter og indtægter defineres som de udgifter og indtægter, der er budgetteret på det

enkelte tilbud. Det bemærkes, at budget til eventuelle tillægsydelser beregnes særskilt. De direkte udgifter og indtægter omfatter følgende områder:

• Lønudgifter: bruttoløn med fradrag for refusion vedr. sygdom, barsel og lignende (inklusiv

udgifter til vikarbureau eller lignende)

• Udvikling: uddannelse af personale, køb af eksterne serviceydelser.

• Udgifter til administration på institutionen.

• Indtægter: salg af ydelser eller lignende.

• Indtægter fra beboerne

• Øvrige udgifter og indtægter

Spørgsmålet om anvendelse af puljer beskrives i afsnit H.

**Vedr. de brugerfinansierede ydelser**

Der skelnes mellem to typer af ydelser:

• Frivillige ydelser (kost, rengøring, mv.)

• Husleje

De frivillige ydelser tilbydes uanset boform (SL § 108, eller almene boliger). Ydelserne er kendetegnet

ved, at de prisfastsættes ud fra et omkostningsprincip (udgifterne skal dækkes fuldt ud, og

hviler dermed i sig selv). På de tidligere amtskommunale institutioner afholdtes udgiften til ydelserne

over institutionsdriften – ligesom indtægten tilgik institutionen. Nettopåvirkningen på takstberegningsgrundlaget er derfor 0, idet udgift og indtægt opvejer hinanden.

Husleje, opkræves på § 108-institutioner.

Opkrævningen foretages af driftsherren og indgår i takstberegningsgrundlaget som en generel indtægt.

Størrelsen af betalingen varierer fra beboer til beboer ud fra værelsesstørrelse og beboernes

indkomstmæssige forhold.

### Direkte henførbare omkostninger

Det enkelte tilbud vil have en række omkostninger, som ikke indgår i det traditionelle udgifts-og

indtægtsbudget. Der er tale om:

• Afskrivning af kapitalapparatet (bygninger og tekniske anlæg),

• Forrentning af lån/kapital,

• Hensættelse til pension for ansatte tjenestemænd,

• Hensættelse af feriepengeforpligtelse.

Er driftsherren ikke ejer af grund og bygninger indregnes de faktiske huslejeudgifter, som alternativ

til afskrivning og forrentning af kapitalapparatet.

Omkostningerne beregnes konkret for det enkelte tilbud. Beregning af disse omkostninger fremgår

af afsnittene J, K og L.

**Kørselsudgifter**

I Socialministeriets bekendtgørelse nr. 483 af 19.5.2011 anføres det, at kommunen skal afholde

udgiften til befordring for personer med betydelig nedsat fysisk eller psykisk funktionsevne, der er

visiteret til aktivitets-og samværstilbud.

Udgifterne til befordring må ikke indregnes i taksten.

Udgifterne til befordring skal derfor så vidt muligt afregnes individuelt og i overensstemmelse med de faktiske omkostninger. Individuelt tilrettede hjælpemidler opkræves også særskilt da der er tale om en individuel foranstaltninge.

I tilfælde, hvor der ikke er tale om en særlig individuel foranstaltning opkræves befordringsudgiften via taksten. Hermed efterkommes princippet om, at der altid skal vælges den letteste administrative løsning og at taksten skal indeholde et så bredt felt af ydelser som muligt.

Det er tilladt at anvende forholdstal og gennemsnit i forbindelse med opgørelsen af omkostningerne

til befordring.

### Indirekte udgifter

Indirekte udgifter defineres som administrative udgifter, der knytter sig til driften af institutionerne,

og som er budgetteret på konto 6 for det kommunale budget og regnskab og konto 4 for regionerne.

Indirekte udgifter omfatter en andel af centraladministrationens udgifter til personale, IT mv.

Disse kan deles op i følgende undergrupper:

• Administrationsudgifter, der er direkte henførbare til social- og kommunikationsområdet

som helhed, herunder tilsyn.

• Generelle administrationsudgifter, hvoraf en andel skal tillægges takstberegningsgrundlaget.

**Administrations-udgifter i regionen:**

Hvad angår regionens udgifter, skal der i opgørelsen af administrationsudgifter, der er direkte henførbare

til social- og kommunikationsområdet indgå indtægt vedr. bloktilskud på hovedkonto 01. Læs mere herom i afsnit G.

De generelle udgifter til administration, hovedkonto 4, skal være fordelt på regionens tre opgaveområder.

Der udarbejdes faste fordelingsnøgler for de omkostninger, der ikke er direkte henførbare

til social- og specialundervisnings-området. På baggrund af disse fordelingsnøgler beregnes et samlet

procenttillæg, som tillægges takstberegningsgrundlaget for såvel kommunale som regionale tilbud.

Ved en samlet opgørelse af regionens administrationsudgifter på hovedkonto 2 fås et samlet administrationstillæg, som tillægges de under punkt C nævnte udgifter og indtægter.

**Administrations udgifter i kommunerne:**

Kommunerne fordeler sædvanligvis ikke fællesudgifter ved kommunens ledelse, ejendomsomkostninger

IT m.v. til driftsområderne, og er ikke på samme måde som regionerne underlagt et krav

herom. De samlede fællesudgifter kan derfor ikke udledes af kommunernes bogføring på samme

måde som i Regionen.

Ved beregning af aconto taksten fastsættes administrationsoverhead til 4 % af institutionens samlede

nettodriftsomkostninger.

**Tilsyn i regionen og kommunerne**

Den nye tilsynsenhed dækkende Region Sjælland og kommunerne i region sjælland fører tilsyn med kommunale tilbud og private tilbud, hvor der er indgået driftsoverenskomst**.** Dette er typisk en del af de ovenfor nævnte administrations-udgifter.

Omkostningerne ved tilsynet skal indregnes i taksterne. Beregningerne baseres på en opgørelse over personaleforbrug ved løsning af opgaven, tillagt omkostninger ved kørsel, kurser og lignende. Herudover beregnes en standard for omkostninger til husleje, IT mv.

Andelen vedr. tilsyn indgår i ovennævnte beregnede administrationsoverhead

## D. Finansiering af "tomgangsudgifter" i forbindelse med opbygning eller nedlukning af tilbud.

Finansiering af omkostninger i forbindelse med opbygning eller nedlukning af tilbud skal ske på en

fornuftig, økonomisk og faglig forsvarlig måde.

Aftaler om opbygning af tilbud indgås i forbindelse med den årlige styringsaftale.

Driftsherren har ansvaret for en eventuel nedlukning af tilbud. Dette skal finde sted så hurtigt som

muligt. I den forbindelse orienterer driftsherren i styringsaftaleregi.

Ved etablering af nye tilbud finansieres efter følgende model:

Indkøringsudgifter, der ikke skal forrentes og afskrives, fordeles mellem brugerkommunerne i startåret

samt efterfølgende kalenderår. Den konkrete fordelingsperiode aftales i forbindelse med tilbuddets

etablering.

Som indkøringsudgifter defineres udgifter afholdt inden der indskrives brugere samt forskellen mellem

a conto taksten og den faktiske takst, såfremt der er lav belægning i indkøringsperioden.

Et beregningseksempel findes i bilag 3.

Ved nedlæggelse af tilbud finansieres efter følgende model:

Fra det tidspunkt, hvor et tilbud besluttes nedlagt, betaler brugerkommunerne normal takst frem til

lukningstidspunktet. Merudgifter i forhold til a conto taksten som følge af lukningen fordeles mellem

brugerkommunerne i det fulde kalenderår før beslutningen træffes, hvor beslutning om lukning tages og

fordeles på grundlag af de enkelte kommuners belægningsmæssige andel i det fulde kalenderår. Ved

betaling af a conto takst i lukningsperioden opnår man, at tilbuddet kan anvendes af nye kommuner i

lukningsperioden uden risiko for at skulle betale en andel af merudgifter som følge af vigende belægning

eller andre forhold som følge af lukningen.

Ovenstående betyder helt konkret, at når der er truffet beslutning om at tilbud A nedlægges pr. 31. december 2010, betaler brugerkommunerne a conto takst i 2010, og der vil blive foretaget efterregulering overfor brugerkommunerne i 2011. Eftereguleringen foretages i forhold til den belægningsmæssige andel, kommunerne havde i 2009. Eventuelle lukningsudgifter, bogført i regnskabsår 2011 samt det akkumulerede over/underskud vedrørende tidligere år, medtages i reguleringen, som derfor først kan ske når alle posteringer er bogført. Fordelingen af nedlukningsudgifterne skal være upåvirkede af overvejelserne om nedlukning . Dvs belægningen året før nedlukningen er kendt danner grundlag for fordeling af nedlukningsomkostninger.

Et beregningseksempel findes i bilag 4.

## E . Finansiering af generelle udviklingsomkostninger

Region Sjælland og kommunerne i Region Sjælland er enige om at prioritere udvikling af nye ydelser

og tilbud. Omkostninger ved udvikling af nye ydelser eller tilbud, der ikke kan knyttes til en

eksisterende ydelse, indregnes ikke i taksten for de eksisterende ydelser. I stedet indgår en eventuel

pulje til finansiering af udviklingsomkostninger i styringsaftalen.

## F. Puljer

Som anført i afsnit C skal alle udgifter og indtægter budgetlægges og dermed henføres til den enkelte

institution. Driftsherren har dog mulighed for -af hensyn til en smidig institutionsdrift -i begrænset

omfang at oprette puljer til senere udmøntning. Der peges på følgende områder, hvor kommunerne

ofte opererer med tværgående puljer: fravær (barsel), udvendigt vedligehold, uddannelse,

forsikringer.

Det puljebeløb, som indregnes i takstberegningsgrundlaget skal fremgå specifikt af budgettet. De

faktiske omkostninger skal fremgå af institutionerne/tilbuddenes regnskaber.

## G. Udgifter vedr. styringsaftaleudarbejdelse

Næstved kommune har visse særlige administrative opgaver, som ikke påhviler andre kommuner/Regionen. Alle kommuner/Regionen modtager bloktilskud til dækning af disse udgifter, hvorfor Næstved kommune sender regning til de øvrige for løsning af opgaverne, udfra en fordeling som er godkendt i KKR.

## H. Afskrivninger på aktiver

Afskrivninger baseres på de senest opgjorte værdier der er optaget i driftsherrens balance, opgjort

ud fra driftsherrens regnskabspraksis.

Afskrivningen foretages lineært over afskrivningsperioden. Der foretages ikke afskrivning på grunde,

der således i beregningsteknisk henseende er at betragte som afdragsfrie lån.

Om-og tilbygninger samt vedligeholdelsesudgifter mv. skal følge principperne i driftsherrens omkostningsregnskab.

## I. Forrentning af aktiver

Forrentning af aktiver opgøres på grundlag af driftsherrens budget- og regnskabssystemer.

**Kommunerne**

Kommunerne kan anvende markedsrenten eller alternativt kan der tages udgangspunkt i den af

Danmarks Statistik beregnede effektive obligationsrente for samtlige serier ultimo december i det

pågældende regnskabsår.

**Regionen**

Region Sjælland anvender markedsrenten ved beregningen af a conto takster. Beskrivelsen forefindes

i budget-og regnskabssystem for regioner.

Forrentningen indregnes med forrentningsprocenten af aktivets bogførte værdi ved årets begyndelse.

Forrentningen indregnes direkte i takstberegningen for det tilbud, forrentningen vedrører.

Forrentningen tilgår den myndighed (Region eller kommune), der står som ejer af de anlæg, der

Indgår i forrentningen, uanset om forrentningen modsvares af betalte renteudgifter.

## J. Tjenestemandspensioner

Omkostninger til dækning af tjenestemandspensioner skal finansieres via takstopkrævninger på de

enkelte tilbud.

Den konkrete indregning kan ske på flere forskellige måder afhængig af driftsherrens politik på

området d.v.s. om driftsherren er selvforsikret på tjenestemandsområdet, eller om driftsherren helt

eller delvist har afdækket tjenestemandsforpligtelsen forsikringsmæssigt.

**a. Driftsherren har fuldt ud afdækket tjenestemandsforpligtelsen eksternt**

I denne situation vil præmien til den forsikringsmæssige afdækning være indeholdt i de budgetterede

driftsudgifter, og derigennem være finansieret af den beregnede dagstakst. Ved anvendelse af

denne løsning er forpligtelsen afdækket fuldt ud, idet tjenestemanden på pensioneringstidspunktet

modtager pension via pensionsselskabet.

**b. Driftsherren er selvforsikret vedrørende tjenestemandsforpligtelsen**

Hvis driftsherren er selvforsikrende tillægges tjenestemandslønningerne 20,3 % ved takstberegningen,

svarende til den andel, der i henhold til Budget og regnskabssystemet for regioner skal hensættes

til tjenestemandspensioner.

**c. Driftsherren har delvist afdækket tjenestemandsforpligtelsen**

Præmien til den delvise forsikringsmæssige afdækning medtages i de budgetterede driftsudgifter, og

er derigennem finansieret af den beregnede dagstakst.

Den del af tjenestemandsforpligtelsen som ikke er afdækket forsikringsmæssigt medtages i beregningsgrundlaget efter principperne som anført ovenfor under B, idet der beregnes en forholdsmæssig andel, således at tillægget altid vil være lavere end 20,3 %.

## K. Belægningsprocent

For hvert enkelt tilbud fastlægger driftsherren belægningsprocenten, som indgår i takstberegningen.

Det forudsættes, at belægningsprocenten fastsættes ud fra ønsket om, at forskellen mellem den budgetterede belægning og den faktiske belægning er mindst muligt.

Ved takstberegningen skal de sidste 2 års belægningsprocenter oplyses.

# 6. Tillægsydelser

Tilbuddenes basisydelser vil typisk dække brugerens behov, men der skal være mulighed for at tilrettelægge en mere individuel og differentieret indsats ved enkelte brugeres særlige behov, når dette behov afviger væsentligt fra gennemsnittet .

Tillægsydelser kan bestå i særlige ydelser i forbindelse med ophold på social institution eller rådgivningsydelser af administrativt eller behandlingsmæssig karakter.

Der beregnes faste timetakster for disse tillægsydelser, som baseres på de direkte omkostninger

samt andele af de indirekte omkostninger. Omfanget af indsatsen aftales individuelt mellem den

myndighed, der leverer ydelsen og den der modtager. Se bilag 2, eksempel på beregning af § 85.

Som anført på side 4 under afsnittet færrest mulige tillægsydelser er der i Økonomigruppen igangsat

analysearbejde, som skal fremkomme med forslag til beregning af tillægsydelser. Når arbejdet er

færdigt forelægges modellen, som herefter vil indgå som et bilag i takstaftalen.

# 7. Abonnementsbetaling

For tilbud/ydelser hvor der kræves en fast kapacitet, men hvor efterspørgslen i sagens natur kan svinge en del, kan der aftales en abonnementsbetaling. For egentlige rådgivningsydelser anvendes således en abonnementsordning i form af objektiv finansiering for den/de kommuner, der ønsker at trække på en anden kommunes ydelser.

Vedrørende tale-høre-synsområdet indgås særskilte bilaterale aftaler mellem udbyderne og køberkommunerne.

Aftalerne konkretiseres som forskellige modeller med mulighed for kombinationer mellem leveringsaftaler og takster.

# 8. Objektiv finansiering

Ifølge de gældende bekendtgørelser skal der være objektiv finansiering på følgende områder:

**Bekendtgørelse om udgifterne ved de regionale undervisningstilbud for børn og voksne**

Synscenter Refsnæs Skole

Børneskolen på Filadelfia, Epilepsi-elever

Udgifterne dækkes af en takst, der reduceres med en objektiv finansiering. Den objektive finansiering

udgør 10 % af taksterne, dog således at hvis taksten er højere end 1.100 kr. udgør den 25 % af

det overskydende beløb. Beløbet (1.100 kr.) reguleres årligt, første gang den 1. januar 2008.

Synscenter Refsnæs Rådgivning, Materialelaboratoriet:

Den objektive finansiering udgør 100 % af udgifterne. Det budgetterede takstgrundlag opkræves

A´conto, og opkrævningen korrigeres året efter iht. regnskab.

Den objektive finansiering skal opkræves overfor alle landets kommuner på grundlag af antallet af

børn og unge under 18 år. Den skal betales kvartalsvis forud, med mindre andet aftales mellem regionsrådet og kommunalbestyrelsen.

**Bekendtgørelse om magtanvendelse over for børn og unge, der er anbragt uden for hjemmet**

Bakkegården:

Stevnsfortet:

Der er trådt en lov i kraft den 1. juli 2010 for området. Der betales en grundtakst for ophold for varetægtsfængslede 15-17-årige på 1,25 mio. kr. årligt (PL 2010). I praksis omregnes grundtaksten til en døgntakst. Med indførelsen af lovgivningen skal den objektive finansiering, som nu består af udgifter ud over det takstfinansierede, fordeles mellem alle landets kommuner efter antallet af 15-17-årige der bor i de enkelte kommuner pr. 1. januar i året forud for regnskabsåret. Den objektive del opkræves en gang a conto årlig i første kvartal. Der vil også blive opkrævet en eventuel regulering vedrørende forrige år.

**Bekendtgørelse om principper for kommunernes finansiering af de mest specialiserede lands- eller landsdelsdækkende tilbud**

Kofoedsminde:

Ifølge bekendtgørelsens § 3 skal udgifterne til driften af den sikrede boform Kofoedsminde for personer med nedsat psykisk funktionsevne med dom til ophold på sikret afdeling, fordeles mellem alle landets kommuner efter folketal.

Specialrådgivning på Synscenter Refsnæs, børn med synshandicap:

Specialrådgivning på Filadelfia, epilepsi:

Ifølge bekendtgørelsens § 2 skal udgifterne til driften af disse to specialrådgivningsfunktioner fordeles efter folketal mellem alle landets kommuner.

Opkrævningen sker pr. halvår. Der vil også blive opkrævet en eventuel regulering vedrørende forrige år.

Efterregulering af den objektive finansiering foretages det efterfølgende år.

# 9. Regulering for over-eller underskud.

I bekendtgørelse nr. 9 af 12. januar 2015 ” Bekendtgørelse om beregning af takster og betaling for visse ydelser og tilbud efter serviceloven”.

**at** et overskud på op til 5 % kan opspares eller hensættes til senere brug. Alle overskud ud over hensatte midler (max. 5 %) skal indregnes i taksten for det enkelte tilbud Hensatte midler kan bruges på det enkelte tilbud eller øvrige tilbud omfattet af rammeaftalen. Hensatte overskud skal anvendes indenfor 5 år efter det år, overskuddet vedrører.

**at** et underskud op til 5 % kan ikke indregnes i taksten men skal dækkes af hensatte midler fra eget eller andre tilbud omfattet af rammeaftalen. Underskud over 5 % indregnes i taksten senest 2 år efter.

**I Region Sjælland er der aftalt følgende:**

Beregning af over- og underskud på takstregnskabet for tilbuddet

Over- og underskud opgøres ved at sammenholde tilbuddets samlede omkostninger med faktisk realiseret takstindtægter.

Beregningen af underskud der ikke kan opkræves (op til 5 %) og overskud der hensættes (max. 5 %) foretages på baggrund af de realiserede takstindtægter for tilbuddet.

Der kan hensættes op til 5 % af de realiserede takstindtægter. De kan anvendes til (indenfor 5 år efter det år hvor overskuddet er opstået) som det fremgår af nedenstående:

* at dække det enkelte tilbuds fremtidige underskud
* at dække andre tilbuds (indenfor rammeaftalen) aktuelle eller fremtidige underskud
* at dække udgifter til effektivisering, kvalitetsudvikling eller lignende for tilbud indenfor rammeaftalen

Forbrug af hensatte midler sker efter FIFO-princippet (first in first out), således at de ældste hensættelser forbruges først.

**Informationspligt:**

Den enkelte driftsherre har ret til at ændre driften, herunder også pladstal, med +/-20 % i henhold til styringaftalens bestemmelser. Det er et krav, at en driftsherre informerer eksterne købere af pladser, før udsvingene når 10 %. Hensigten er at imødegå økonomiske problemer, før de bliver store

# 10. Betalingsforhold

Kommuner der køber ydelser i anden kommune eller i regionen indgår en skriftlig betalingsaftale

med driftsherren.

Betalingsaftalen skal indeholde alle nødvendige detailoplysninger til brug for afregningen. Der lægges

vægt på, at betalingsaftalen tilpasses således at den kan anvendes ved indberetning til det eller

de afregningssystemer kommunen og regionen anvender. Betalingsaftalen skal således som minimum

omfatte:

• information om hvem der er handlekommune samt hvem der er betalingskommune,

• oversigt over de enkelte ydelser, herunder bevillingsparagraf, der indgår i tilbuddet,

• bevillingsomfanget for de enkelte ydelser,

• startdato og priser for de enkelte ydelser,

• opsigelsesvarsel.

Aftale om ændringer i et aftalt tilbud indgås ligeledes skriftligt.

Betalingsaftalen indgås mellem handlekommunen og driftsherren. I de tilfælde der er anden betalingskommune

skal denne myndighed afregne efter den indgåede betalingsaftale. Handlekommunen

sender kopi af betalingsaftalen til betalingskommunen.

Betalingsperioden er normalt fra startdato til ophørsdato plus et evt. opsigelsesvarsel. Startdatoen

svarer til første dag borgeren modtager ydelsen, og ophørsdatoen til sidste dag borgeren modtager

ydelsen.

**Opsigelsesvarsler**

Opsigelsesvarsel er løbende måned plus 30 dage, medmindre andet er aftalt. Der henvises i øvrigt til de to obligatoriske standardkontrakter for hhv. voksenområdet og børneområdet som er vedlagt styringsaftalen og som skal anvendes ved køb og salg mellem kommuner i Region Sjælland og ved køb fra private udbydere.

**Afregningsproceduren**

Afregning sker månedsvis bagud med mindre andet er fastsat ved lov. Driftsherren sender månedlige

afregninger til betalingskommunerne. Fristen for betaling fastsættes til 30 dage. Det bemærkes,

at betalingerne kan automatiseres via PBS. Senere betalinger end 1 måned påføres morarenter. Region Sjælland anvender ikke den nævte praksis om påførsel af morarenter.

Betalingskommunen kan ikke regulere i den fremsendte regning. Regningen betales uanset enighed

om regningens størrelse. Er der uenighed om regning meddeles dette driftsherren, hvorefter det er

driftsherren der skal foretage de nødvendige berigtigelser i kommende afregning. Dette princip er

nødvendigt, hvis afregningssystemerne skal fungere effektivt.

# 11. Standardkontrakter

Styregruppen for rammeaftalen har med udgangspunkt i kontraktforslag fra KL udarbejdet standardkontrakter for børneområdet og for voksenområdet som er vedlagt i bilag til styringsaftalen. Standardkontrakterne er obligatoriske og skal derfor anvendes af kommunerne ved indgåelse af aftaler om køb og salg af pladser mellem kommuner indenfor Region Sjælland og ved køb af pladser fra private tilbud/udbydere. Det anbefales ligeledes at standardkontrakterne anvendes ved indgåelse af aftaler om køb og salg mellem kommuner i Region sjælland og kommuner udenfor region Sjælland.

# 12. National Koordinationsstruktu og centrale udmeldinger

Lov om ændring i lov om social service(opfølgning på evaluering af kommunalreformen) etablerer en ny dialogbaseret national koordinationsstruktur og vidensopbygning på det mest specialiserede socialområde og specialundervisningsområde som forankres i Socialstyrelsen.

Socialstyrelsen skal følge udviklingen i tilbud, målgrupper og indsatser og får:

* Kompetence til at udmelde målgrupper eller særlige indsatser som kommunalbestyrelserne skal forholde sig til i forbindelse med de årlige rammeredegørelser.
* Beføjelse til at anmode kommunalbestyrelserne om at foretage en fornyet behandling af indsatsen ift de centralt udmeldte målgrupper og indsatser.
* Beføjelse til at meddele driftspålæg, som indebærer at en kommune eller region pålægges et driftsansvar. Dette dog kun undtagelsesvist i helt særlige tilfælde
* I sidste ende kan træffe afgørelse om en finansieringsmodel

Socialstyrelsen har pr. 1/11-2014 udsendt to centrale udmeldinger for hhv børn og unge med alvorligt synshandicap og voksne med kompleks erhvervet hjerneskade, som kommunerne skal forholde sig til og som indgår i den eksisterende rammeaftaleorganisering.

Status er at der er igangsat en proces og udsendt spørgeskemaer for at kunne svare på om der er tilfredsstillende udbud indenfor de to områder i regionen.

I forbindelse med de centrale udmeldinger har styregruppen for rammeaftale Sjælland afholdt to workshops om forpligtende samarbejde på hhv. synsområdet og hjerneskadeområdet. På de to workshops drøftede udbydere og bestillere på synsområdet og hjerneskadeområdet tilbud, behov og muligheder for samarbejde indenfor de forskellige målgrupper jf. Socialstyrelsens centrale udmeldinger.

Rammeaftalesekretariatet varetager indsamlingen af data fra kommunerne og afrapporterer til Socialstyrelsen 1/3-2016.

13. Taskforce ift. lukningstruede tilbud:   
*- Procedure for sociale tilbud med regional betydning, der har behov for særlig opmærksomhed*

Hvis et tilbud er truet eller potentielt truet følges følgende procedure:

*1. Indstilling af ønske om særlig opmærksomhed for et tilbud til styregruppen*

Kommune/region henvender sig til Styregruppen, med beskrivelse af behovet for særlig opmærksomhed incl. økonomiske data og herunder bl.a. udvikling i belægning. mv.

Tilsvarende kan en sag rejses af styregruppen i tilfælde af at en leverandør anmoder om lukning af et tilbud, som styregruppen gerne ser genovervejet/bevaret

Styregruppen igangsætter en vurdering af det pågældende tilbud:

* Er der tale om et tilbud, der fremadrettet hensigtsmæssigt skal være til rådighed for at kunne tilgodese behov for behandling/tilbud til regionens borgere?
* Er der tilsvarende tilbud /den samlede kapacitet af den pågældende tilbudstype?
* Hvad er baggrunden for faldet i efterspørgslen (hvilke tilbud får borgerne som alternativ?)

Det er en forudsætning at leverandørerne har selv ageret økonomisk ansvarligt og forsøgt for at løse tilbuddets økonomiske udfordringer: lukning af pladser, besparelser, organisatoriske ændringer der kan nedbringe omkostninger, f.eks. samdrift med andre tilbud, fællesledelse mm.

Vurderingen foretages af en taskforce nedsat af styregruppen og med repræsentanter fra kommuner og region med økonomisk og faglig baggrund.

Taskforcen indstiller til Styregruppen om der er grundlag for en særlig opmærksomhed og opstiller mulige forslag til, hvordan den særlige opmærksomhed udmøntes.

*2. Beslutningsforløb for den indstillende kommune /region, styregruppe og KKR*

Vurderingen af tilbuddet fremsendes til leverandøren (indstillende kommune eller regionen). Såfremt den indstillende kommune eller regionen fortsat ønsker en særlig opmærksomhed til det pågældende tilbud, fremsendes en anmodning til Styregruppen sammen kommunens/regionens egne bemærkninger.

Styregruppen behandler herefter indstillingen forud for behandling i KKR. Taskforcens vurdering skal foreligge til efterfølgende styregruppemøde ift. til det møde hvor en anmodning er rejst. Dette med henblik på at sikre en relativ hurtig stillingtagen af hensyn til den konkrete leverandør og den samlede økonomi.

**Bilag**

Bilag 1: Model for takstberegning

Bilag 2: Eksempel på beregning af § 85

Bilag 3: Eksempel på beregning ved etablering af tilbud

Bilag 4: Eksempel på beregning ved nedlæggelse af tilbud

Bilag 5: Notat fra Velfærdsministeriet omkring overførsel af over-/underskud